Fjöldi íslenskra presta hefur farið í kynnisferðir í Wartburg-háskólann í Waverly , Iowafylki , í Bandaríkjunum . Er það mál þeirra sem farið hafa að þær ferðir hafi verið vel heppnaðar og hafi verið mjög svo fræðandi um bandarískt kirkjulíf sem er á ýmsan hátt mjög frábrugðið því íslenska . Sr . Gunnar Sigurjónsson , sóknarprestur í Digranesprestakalli , hefur haft frumkvæði að þessum kynnisferðum og skipulagt þær en hann var við nám í skólanum . Wartburg-háskólinn er evangísk-lútherskur og var stofnaður árið 1852 . Heimsóknirnar hafa verið gagnkvæmar . Guðfræðistúdentar úr Wartburg-háskóla hafa komið hingað mjög oft í janúarmánuði með dr. Sam Giere , prófessor í Gamla testamentisfræðum við skólann . Þetta hafa verið misstórir hópar og íslenskt kirkjustarf hefur verið kynnt fyrir þeim . Sr . Gunnar Sigurjónsson hefur haft veg og vanda af skipulagi heimsókna hinna bandarísku guðfræðinema hingað til lands . Að þessu sinni var hópurinn óvenju fámennur en hann kom við á Biskupsstofu í Katrínartúni í dag og var fræddur um þjóðkirkjuna . Í tilefni þess var þessari mynd smellt af hinum vaska bandaríska hópi og þeim sem fræddu hann um þjóðkirkjuna en það voru þau sr. Þorvaldur Víðisson , sr. Sigfús Kristjánsson , sr. Agnes M. Sigurðardóttir , biskup , sr. Gunnar Sigurjónsson , og Pétur G. Markan , samskiptastjóri kirkjunnar . Hópurinn staldrar við í rúma viku og hyggst halda utan á morgun – ef veður leyfir .